Συντεταγμένες: 48°20′N 4°10′E﻿ / ﻿48.333°N 4.167°E﻿ / 48.333; 4.167

Η **Ωμπ** (γαλλικά: *Aube*) είναι γαλλικός νομός στη διοικητική περιοχή Γκραντ Εστ, στα βορειοανατολικά της Γαλλίας. Πρωτεύουσα του νομού είναι η κοινότητα Τρουά. Το όνομα του νομού προέρχεται από τον ποταμό Ωμπ, μεγάλο παραπόταμο του Σηκουάνα (δεξιά όχθη). 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 10. 

Με 308.910 κατοίκους σύμφωνα με την απογραφή του 2016, ο νομός Ωμπ κατατάσσεται 75η θέση σε αριθμό κατοίκων σε γαλλικό εθνικό επίπεδο και στην 7η στο σύνολο του Γκραντ Εστ.

Οι κάτοικοι του νομού αναφέρονται ως Ωμπουά (ζ).

Γεωγραφικά στοιχεία
-------------------

Ο Σηκουάνας στο Μπαρ-συρ-Σεν
Θέση του νομού Ωμπ στην περιοχή Γκραντ-Εστ
Ο νομός Ωμπ βρίσκεται στη νοτιοδυτική πλευρά της περιοχής Γκραντ Εστ. Έχει έκταση 6.004 τετραγωνικά χιλιόμετρα και είναι ένας από τους 4 νομούς που αποτελούσαν την πρώην περιοχή Καμπανία-Αρδέννες. Διοικητικά αποτελείται από 3 διαμερίσματα και περιλαμβάνει 431 κοινότητες. Ο πληθυσμός του νομού είναι 308.910 κάτοικοι (στην απογραφή του 2016).

Συνορεύει στα βόρεια με το νομό Μαρν (σε μήκος περίπου 130 χλμ.), στα ανατολικά με το νομό Ωτ-Μαρν (σε μήκος περίπου 100 χλμ.), στα νοτιοανατολικά με το νομό Κοτ-ντ'Ορ (σε μήκος περίπου 45 χλμ.), στα νοτιοδυτικά με το νομό Ιόν (σε μήκος περίπου 175 χλμ.), και στα δυτικά με το νομό Σεν-ε-Μαρν (περίπου 45 χλμ.). 

Το νομό διασχίζουν 23 υδάτινα ρεύματα, τα κυριότερα από τα οποία είναι οι ποταμοί Σηκουάνας, Ωμπ (παραπόταμος του Σηκουάνα), Αρμάνς και Βαν.

Στο νομό υπάρχουν μεγάλες δασώδεις περιοχές, περιλαμβάνει 140.000 εκτάρια δασών.

Το Περιφερειακό Φυσικό Πάρκο του δάσους του Οριάν είναι ένα από τα πρώτα φυσικά πάρκα που δημιουργήθηκαν στη Γαλλία. Εκεί βρίσκεται η λίμνη Οριάν και οι λίμνες Αμάνς και Τεμπλ, όπου έχουν διαμορφωθεί χώροι για ψάρεμα, αθλήματα ή κολύμπι. Οι λίμνες αποτελούν χώρους αναψυχής της περιοχής.

Οι κλιματολογικές συνθήκες είναι μέτριες, χωρίς δριμύ κρύο ή υπερβολική θερμότητα, κυριαρχεί το ηπειρωτικό κλίμα και επιρροές από το ωκεάνιο.

Ιστορία
-------

*Δείτε επίσης:* Καμπανία

**Δημιουργία του νομού**

Ο νομός Ωμπ είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789, με την κατάργηση των παλαιών επαρχιών. Δημιουργήθηκε κυρίως από τμήματα της επαρχίας της Καμπανίας.

Από το 1960 έως το 2015, ο νομός ήταν μέρος της διοικητικής περιοχής Καμπανία-Αρδέννες, η οποία μαζί με τις πρώην περιοχές Λωρραίνη και Αλσατία από την 1 Ιανουαρίου 2016 συγκροτούν τη νέα περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014.

Διοικητική διαίρεση
-------------------

Τα διοικητικά διαμερίσματα του νομού Ωμπ
Ο νομός Ωμπ χωρίζεται σε 3 διοικητικά διαμερίσματα, 17 καντόνια και 431 κοινότητες:

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μπαρ-συρ-Ωμπ | 3 | 104 | 28.759 | 1.193,26 | 24 | 101 |
| Νοζάν-συρ-Σεν | 4 | 80 | 54.067 | 1.245,17 | 43 | 102 |
| Τρουά | 14 | 247 | 226.084 | 3.565,49 | 63 | 103 |
| Σύνολο νομού | 17 | 431 | 308.910 | 6.003,92 | 51 | 10 |

Πόλεις
------

Χάρτης της περιοχής Γκραντ-Εστ με τους νομούς και τις κυριότερες πόλεις. Ο νομός Ωμπ στα νοτιοδυτικά
Οι κυριότερες πόλεις του νομού:

| Πόλη | Πληθυσμός
(2016) | Διαμέρισμα |
| --- | --- | --- |
| Τρουά | 60.640 | Τρουά |
| Ρομιγί-συρ-Σεν | 14.459 | Νοζάν-συρ-Σεν |
| Λα Σαπέλ-Σαιν-Λυκ | 12.796 | Τρουά |
| Σαιντ-Αντρέ-λε-Βερζέ | 12.116 | Τρουά |
| Σαιντ-Σαβίν | 10.301 | Τρουά |
| Σαιν-Ζυλιάν-λε-Βιλά | 6.820 | Τρουά |
| Νοζάν-συρ-Σεν | 5.973 | Νοζάν-συρ-Σεν |
| Μπαρ-συρ-Ωμπ | 4.950 | Μπαρ-συρ-Ωμπ |

Οικονομία
---------

Η τοπική οικονομία στηρίζεται κυρίως στη γεωργία και τη βιομηχανία. Στις μεγάλες αγροτικές εκτάσεις στα βορειοδυτικά του νομού εφαρμόζεται η πολυκαλλιέργεια: είναι μία από τις μεγαλύτερες γεωργικές περιοχές της Γαλλίας και της Ευρώπης χάρη στη μηχανοποίηση, τη χρήση βελτιωτικών εδάφους και λιπασμάτων, την παραγωγή σιτηρών, ελαιούχων σπόρων, πρωτεϊνούχων φυτών, όσπριων, βιομηχανικών καλλιεργειών ζαχαρότευτλων, πατάτας, λιναριού κ.λπ. 

Στην απόκρημνη ασβεστολιθική περιοχή Κοτ ντε Μπαρ, οι αμπελώνες με ονομασία προέλευσης Champagne αναμειγνύονται με καλλιέργειες δημητριακών. 

Ο βιομηχανικός τομέας συνδέεται άμεσα με τις γεωργικές δραστηριότητες, όπως με το εργοστάσιο ζάχαρης στο Ακρί-συρ-Ωμπ, τους μύλους του Νοζάν-συρ-Σεν και βιομηχανίες τροφίμων που υπάρχουν σε όλο το νομό. Τα κλωστοϋφαντουργικά προϊόντα είναι μια παραδοσιακή δραστηριότητα του νομού, κυρίως στις περιοχές των κοινοτήτων Τρουά και Ρομιγί-συρ-Σεν, στις βιομηχανικές ζώνες των οποίων υπάρχουν επίσης εργοστάσια παραγωγής καουτσούκ, πλαστικών, μηχανικής βιομηχανίας κ.ά. 

Λόγω της εγγύτητας με το Παρίσι, στην περιοχή υπάρχουν πολλά δευτερεύοντα σπίτια των κατοίκων της πρωτεύουσας, γεγονός που μπορεί να εξηγήσει εν μέρει τον ιδιαίτερο δυναμισμό του τουρισμού στο νομό.

Αξιοθέατα-Τουρισμός
-------------------

Ο νομός Ωμπ έχει 365 ιστορικά μνημεία.

* Αξιοθέατα στο νομό Ωμπ
* Το κάστρο της Μοτ-ΤιγίΤο κάστρο της Μοτ-Τιγί
* Το παλιό Οτέλ-Ντιέ στην Τρουά, μουσείο βιτρό και παλιού φαρμακείουΤο παλιό Οτέλ-Ντιέ στην Τρουά, μουσείο βιτρό και παλιού φαρμακείου
* Το Δημαρχείο της ΤρουάΤο Δημαρχείο της Τρουά
* Εμπορικός δρόμος στο ΡομιγίΕμπορικός δρόμος στο Ρομιγί
* Η εκκλησία Σαιν-Λωράν στο Νοζάν-συρ-ΣενΗ εκκλησία Σαιν-Λωράν στο Νοζάν-συρ-Σεν
* Μύλος στο Μπαρ-συρ-ΩμπΜύλος στο Μπαρ-συρ-Ωμπ
* Το Δημαρχείο της Σαιντ-ΣαβίνΤο Δημαρχείο της Σαιντ-Σαβίν
* Το κάστρο στο Μπαρμπερέ-Σαιν-ΣυλπίςΤο κάστρο στο Μπαρμπερέ-Σαιν-Συλπίς

Παραπομπές
----------

1. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
2. ↑ . «insee.fr/fr/statistiques».
3. ↑ . «habitants.fr/aube-10».
4. ↑ . «Laurent Denajar, Carte archéologique de la Gaule, Éditions MSH, 2005».
5. ↑ . «annuaire-mairie.fr/cours-d-eau-departement-aube.html».
6. ↑ . «Geographical Presentation of the Aube department». Αρχειοθετήθηκε από το πρωτότυπο στις 5 Ιουλίου 2013. CS1 maint: Unfit url (link)
7. ↑ . «Aube - carte et géographie du département». Αρχειοθετήθηκε από το πρωτότυπο στις 12 Δεκεμβρίου 2019.

Εξωτερικοί σύνδεσμοι
--------------------

* (Γαλλικά) (Αγγλικά) Επίσημος ιστότοπος
* Ωμπ-Τουρισμός (επιλογή γλώσσας)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 312788193
* LCCN: n50053186
* GND: 4265642-4
* BNF: cb15239081t (data)
* NKC: ge128694
* BNE: XX460758

 |

 |